Diari Oficial de la Generalitat Valenciana


Sumari del DOGV 3913, del 09-01-2001 (2000/10135)

Notificació de la resolució recaiguda en l'expedient BD-999/00.
---------------------------------------------------------------

### Dades del document

Número de DOGV
:   3913

Data del DOGV
:   09-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/10652


Organisme emissor
:   Conselleria de Sanitat

Tipus de document
:   Anunci

Notificació de la resolució recaiguda en l'expedient BD-999/00. [2000/10420]
  
Com que no ha sigut possible notificar de manera personal i directa a la persona interessada la Resolució del director general per a la Salut Pública de data 13.de setembre de.2000, de l'expedient BD-999/00, es publica ara en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 24 de novembre del 2000. El director general per a la Salut Pública: Francisco J. Bueno Cañigral.
  
«Vistos l'expedient BD-999/00 i el recurs d'alçada presentat contra la Resolució del director territorial d'Alacant de 16.06.2000, resulten els fets següents.
  
Fets
  
Primer
  
El senyor John Malcom va sol·licitar l'autorització sanitària de funcionament per a l'activitat de menjador col·lectiu en l'establiment situat al carrer Lepant, núm. 23, edifici Salazar, de Benidorm (Alacant), i s'hi va fer una visita d'inspecció el dia 18 d'abril del 2000, en la qual es va comprovar que:
  
- Campana extractora difícil de netejar.
  
- Potes de la taula de l'aigüera difícils de netejar.
  
- Ventilació insuficient.
  
Segon
  
Com a conseqüència, i després del tràmit d'audiència, en què no es formulen al·legacions, es dicta la Resolució del director territorial de Sanitat d'Alacant de 16 de juny del 2000, en la qual s'acorda la denegació de l'autorització sanitària de funcionament per incompliment del que disposen els articles 5.1 i 4.5 del Reial Decret 2817/83, de 13 d'octubre, pel qual s'aprova la reglamentació tècnica sanitària de menjadors col·lectius.
  
Tercer
  
Es va presentar un recurs d'alçada contra la resolució del director territorial de Sanitat d'Alacant, en el qual se'n sol·licita l'anul·lació al·legant que s'han esmenat les deficiències.
  
Davant d'aquests fets són de consideració els següents fonaments de dret.
  
Fonaments de dret
  
Primer
  
La competència d'aquesta direcció general té el seu suport legal en els articles 12 i 16 del Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
Com a conseqüència de les al·legacions del text del recurs es fa una altra visita d'inspecció el 30.d'agost de.2000, en la qual es comprova que no s'han corregit les deficiències que havien motivat la denegació. Com que l'autorització sanitària està condicionada al compliment de totes i cadascuna de les condicions fixades en la reglamentació aplicable, i no concorre cap causa de nul·litat o anul·labilitat en la resolució impugnada, no és procedent anul·lar-la i, per tant, estimar el recurs.
  
Vistos els preceptes esmentats la resta d'aplicació general, resolc:
  
Desestimar el recurs presentat pel senyor John Malcom Sinclair contra la resolució del director territorial de Sanitat d'Alacant.
  
Aquesta resolució exhaureix la via administrativa i s'hi pot interposar recurs contenciós administratiu en el termini de dos mesos comptadors des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, seu de l'òrgan que dicta aquesta resolució, segons els articles 10, 14.1 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.